TATA PANGIBADAH MINGGU KAPING 1 PRAPASKA - GKJ AMBARRUKMA 18 Februari 2024 Gedung Induk Papringan, jam 08.00 WIB (Warni liturgis Ungu, Stola/Logo/Simbol : Ichtus / Ikan) 1. Pacawisan : Imam mimpin pandonga ing konsistori 2. Liturgos : Sakderengipun pangibadah kawiwitan, Liturgos nyumet 1 (satunggal) lilin pethak ibadah lan 6 (nem) lilin ungu. "Pasamuwan kinasih ing patunggilanipun Gusti Yesus Kristus, Pradataning Pasamuwan GKJ Ambarrukma ngaturaken sugeng rawuh, sugeng enjang, lan sugeng pepanggihan malih wonten ing pangibadah Minggu, Wolulas Februari Kalih Ewu Kawan Likur (18 Februari 2024). Mugi kasarasan lan karaharjan tansah nunggil wonten ing Bapak, Ibu, saha para Sedherek, tuwin Lare- lare sadaya. Pangibadah ing wekdal punika ugi dipun giyaraken lumantar live streaming Youtube GKJ Ambarrukma. Pramila kula ugi ngaturaken sugeng nyuraosi pangibadah tumrap Bapak, Ibu, lan Sadherek ingkang ngibadah ing dalemipun piyambak-piyambak utawi wonten ing pundi-pundi papan. Sumangga Bapak, Ibu saged ngaturaken jawat asta, utawi salam namaste dhumateng pasamuwan ing sakiwa, tengen, ngajeng, saha wingking palenggahan panjenengan. Kula suwun kawigatosanipun sawetawis, awit wontenipun pawartos Minggu menika, ingkang badhé kula aturaken sapérangan (maosaken pawartos). Jangkeping pawartos saged kawaos lumantar pawartos online ingkang saged dipun undhuh mawi QR code ingkang sampun kacawisaken wonten ing layar monitor, punapa ingkang sampun kacawisaken wonten grup Whatsapp, menapa déné lumantar iber-iber cetak ingkang kacawisaken wonten ing kori greja. Bapak, Ibu, lan Sadherek ingkang dipun tresnani Gusti, pangibadah wekdal punika kanthi irah-irahan "Gesang Wonten Pakaryanipun Gusti Allah ingkang Endah ing Sang Kristus" badhe kaladosaken dening Ibu Pandhita Nugraheni Siwi Rumanti. Sumangga kita purwakani pangibadah menika kanthi repening kidung "Pasamuwan Nyawiji", pada Satunggal lan Kalih (Ladrang Laras Pelog Pathet Barang) Lg/Gd.; Mr. Kalle - KPK 314 ...... pasamuwan kasuwun jumeneng 1
(1) Pasamuwan kang nyawiji netepi sabdaning Gusti, Dadya paseksi nyata Yesus yeku Sang Pamarta, Sih rahmating Allah tumrah mring gung manungsa, Sumrambah salir tyang kang pracaya, basuki gesangira. (2) Pindha badan mung sajuga nging kathah peranganira, Pasamuwan kang manunggal mbabarken gesang kang enggal, Sami dene mbiyantoni wit sih-sinihan sayekti, Tunggal ati tunggal Gusti, nengsemken mring sesami. (Kidung kawiwitan, Imam lan Pengkhotbah lumebet dhumateng altar, Imam ngaturaken Kitab Suci dhumateng Pengkhotbah, sakderengipun Pengkhotbah mapan dhateng mimbar.) 3. Votum tuwin Salam Karaharjan: Pandhita 3. Votum tuwin Salam Karaharjan: Pandhita : Pasamuwan kinasih, sumangga ing pangibadah dinten Minggu punika kita sesarengan mratelakaken pangaken konjuk Gusti ingkang mekaten: Sadaya : Pitulungan kita punika pinangkanipun saking Sang Yehuwah ingkang nitahaken langit lan bumi, tuwin ingkang mboten nate nilaraken pakaryaning Astanipun. Pandhita : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu, lan sadherek sadaya. Pasamuwan Sadaya : Mekaten ugi ing panjenengan. : . . 7 6 . . 6 7 5 . 5 6 5 3 2 Amin, Amin, A - min. (Liturgos: Pasamuwan kula aturi lenggah.....) 4. Lektor Lektor Pasamuwan : Sabda Introitus : Ibrani 3 : 7-12 (Dhandhanggula) : "Mekaten sabdanipun Gusti" : "Puji sokur konjuk Gusti" 5. Liturgos : "Bapak, Ibu, saha para Sadherek ing tetunggilanipun Gusti Yesus. Kita dipun emutaken supados tansah waspada. Kita mboten kadunungan manah ingkang ala sarta mboten pitados awit nyingkur saking Gusti. Ananging ing gesang kita padintenan manah kita mboten wangkot awit pamblithukipun dosa. Pramila, kita sesarengan sami memuji asmanipun Gusti kanthi ngrepenaken kidung pamuji "Binuka", pada 1 lan 2 (Lancaran Laras Pelog Pathet Nem) (1) Suka gembira ingkang wus pinanggya, (2) Kula pasrahken mring Gusti Ma Kwasa, Tansah nyuwun berkah lan pangreksa, Amrih gesang kula lestari tumata, Sembada anggen kula ngawula. 5. Liturgos : "Bapak, Ibu, saha para Sadherek ing tetunggilanipun Gusti Yesus. Kita dipun emutaken supados tansah waspada. Kita mboten kadunungan manah ingkang ala sarta mboten pitados awit nyingkur saking Gusti. Ananging ing gesang kita padintenan manah kita mboten wangkot awit pamblithukipun dosa. Pramila, kita sesarengan sami memuji asmanipun Gusti kanthi ngrepenaken kidung pamuji "Binuka", pada 1 lan 2 (Lancaran Laras Pelog Pathet Nem) (1) Suka gembira ingkang wus pinanggya, (2) Kula pasrahken mring Gusti Ma Kwasa, Tansah nyuwun berkah lan pangreksa, Amrih gesang kula lestari tumata, Sembada anggen kula ngawula. 2
6. Pandhita : Sabda Andharaning Katresnan : Galatia 6 : 1 7. Imam : Pacawisan Pamratobat "Pasamuwan kagunganipun Gusti, kita kadhawuhan nuntun tetiyang ingkang nerak angger-anggeripun Gusti ing margi ingkang leres kalawan budi ingkang sareh. Ananging kita ugi kedah njagi diri kita piyambak supados mboten nerak pepakenipun Gusti. Pramila sumangga kita cawisaken manah, murwakani pandonga pamratobat, sesarengan kita sami memuji Gusti kanthi pepujen "Minta Suci", pada Satunggal lan Tiga, (Ketawang Laras Pelog Pathet Lima) Lagu: Darsana Ws./ Cakepan: Kid. BMGJ (1) Ingkang najis datan kenging, Ndherek dhateng swarga, Gusti tan sudi mirsani, Sabarang kang nistha, Nyuwun suci adhuh Gusti, Adhuh Gusti nyuwun Suci. (3) Ingkang najis tan tinrimah, ngarsane Sang Rama, Dhuh Gusti mugi ngluwari, Mbirat dosa kula, Nyuwun suci adhuh Gusti, Adhuh Gusti nyuwun Suci. 8. Imam: Pandonga Pamratobat Sadhèrèk kinasih, umatipun Gusti Yésus Kristus, sesarengan kita aturaken pandonga pamratobat, kita ndedonga: "Puji panuwun syukur tumrap Paduka Gusti, ingkang mboten nate nilaraken kawula titah kagungan Paduka. Kanthi raos keduwung ing penelangsa, kawula ngakeni Gusti, bilih kawula tiyang ingkang mboten setya tuhu nindakaken dhawuh Paduka. Kawula asring nyingkur saha nglirwakaken pangandika Paduka. Gusti kawula nyuwun pangaksama. Paduka paringaken sih wilasa dhumateng sadaya karingkihan kawula punika. Paduka Gusti ingkang mulihaken saha nucekaken manah kawula. Wonten ing sih katresnanipun, Gusti Yesus Kristus, Juru Wilujeng kawula ndedonga. Amin." 9. Pandhita : Pawartos Sih-Rahmat : 1 Korinta 10 : 13 Pandhita : Pangatag-atag Gesang Anyar : Markus 14 : 38 10. Liturgos : "Pasamuwan umat kagunganipun Gusti. Gusti dhawuhi kita tegen ndedonga, supados kita sami mboten dhawah ing pangodha awit daging menika ringkih. Sumangga kita tansah cumadhong ing pimpinanipun Roh sabab Gusti Allah menika setya tuhu, lan mboten badhe negakaken kita nampeni pacoban ingkang nglangkungi kekiyatan kita. 3
Manawi kita nampi pacoben, Panjenenganipun badhe maringi marganing pangluwaran. Kesanggeman kita menika kita ujudaken kanthi ngluhuraken asmanipun Gusti, lumantar pepujen "Bingah" (kakidungaken kaping kalih) (Lancaran Laras Pelog Pathet Nem).......... Pasamuwan kula aturi jumeneng Ayo suka pra kanca padha suka, Gusti nganthi pra jalmi kang piniji, Nyebar warta sami bingah, kang cidra ditilarna, Duraka dilalekna, temah nampi gesang suci. (Liturgos : Pasamuwan kula aturi lenggah.....) 11. Wedharing Sabdanipun Gusti (Pasamuwan Lenggah) a) Pandhita : Pandonga Epiklese Menyanyikan Lagu Tema Masa Prapaska Kagem nyuraosi mangsa Prapaska, kita badhe sesarengan memuji pepujen Tema Masa Prapaska taun menika ing saben wekdal pangibadah kanthi irah-irahan "Ku Ingin Kembali Layak". Pepujen menika anggitanipun (gubahan) Bapa Pandhita Purwantoro Kurniawan. Layakkan aku dalam kemuliaan-Mu Pantaskah aku dalam kekudusan-Mu Bila mentari ke barat kan berlalu Bias sinarnya b'ri petunjuk padaku. Kini aku t'lah menyadari, Tuhan jauh ku tinggalkan Kini aku ingin kembali, bertobat padaMu Tuhan Agar doa tak terhalang, Firman Tuhan yang kupegang Hati ini takkan bimbang, hidupku menjadi senang. b) Pandhita c) Pandhita : maosaken Markus 1 : 9-15 : Rahayu saben tiyang ingkang mirengaken sabdanipun Gusti lan nindhakaken karsanipun Gusti ing gesang padintenan. Hosiana. Pasamuwan: 2 3 2 7 2 3 . . 2 3 2 7 2 3 . . Hosiana Amin Hosiana Amin 2 3 5 6 7 6 . . 5 7 6 5 6 5 . . Hosiana Amin Hosiana Amin d) Pandhita e) Irah-irahan: "Gesang Wonten Pakaryanipun Gusti Allah ingkang Endah ing : Paladosan Khotbah f) Ancas Sang Kristus" : Pasamuwan nyuraosi saha nuladha sedaya pakaryanipun Gusti Yesus Kristus ingkang saget nglampahi saha ngadhepi sedaya pacoben ing gesang kanthi tetep tatag, tegen, lan ngendelaken Gusti Allah. 12. Pisungsung 4
Imam : "Pasamuwan kagunganipun Gusti, katresnanipun Gusti tansah kababar ing gesang kita kepara tansah linuber lumintu dhumateng kita. Pramila, sumangga kita caosaken pisungsung ingkang sampun kacawisaken minangka atur panuwun sokur kita. Pisungsung wekdal menika kapantha dados tigang kanthong, kanthong setunggal lan kalih kagem pasamuwan, lan kanthong tiga kagem panyengkuyung dana griya éméritus. Pisungsung wulanan lan mirunggan saged dipun lebetaken ing kotak ingkang sampun kacawisaken ngajeng Greja. Lan ingkang ngersakaken caos pisungsung kanthi migunakaken aplikasi m-banking, sumangga saged mawi scan kode QRIS ingkang sampun cumawis, katèmpèl wonten palenggahan. Tetales pisungsung ing wekdal punika, sinerat wonten ing kitab Wulang Bebasan Bab Tiga, Ayat Sanga dumugi Sadasa (Wulang Bebasan 3 : 9-10) ingkang mekaten suraosipun: "Pangeran Yehuwah luhurna kalawan bandhamu lan srana kawitaning sakehe pametumu; temah lumbungmu bakal dikebaki nganti luber, lan pamipitanmu luber anggure." Kita aturaken pisungsung sesarengan wonten ngarsanipun Gusti, kanthi repening kidung "Caos Pisungsung" (pada satunggal, kalih, lan tiga) (Lancaran Laras Pelog Pathet Nem) Cakepan: KPK 157 (1) Caosa pisungsung mring Hyang Ma Agung, Krana gunging sih rahmat datan kendhat, Bandha arta lan pethingan, Gesang tansah binerkahan. (2) Tangan suku kula tansah makarya, Mrih sesami nampi berkahing Gusti, Nampeni berkahing Gusti, Ngantos dumugeng wekasan. (3) Bandha kasugihan wah kasagedan, Gesang sawetahnya pisungsung nyata, Pisungsung nyata dadosa, Mrih kamulyaning Pangeran. 13. Pandhita : Pandonga Syukur lan Syafaat 14. Liturgos : "Bapak, Ibu, lan Sedhèrèk kinasih ing Gusti Yesus Kristus, sumangga sesarengan kaliyan tiyang pitados ing pundi-pundi papan, kita sami nélakaken Pangaken Pitados Rasuli. Pasamuwan kula aturi jumeneng .... Kawula pitados dhateng Allah Sang Rama, ingkang Mahakawasa, ingkang
nitahaken langit kaliyan bumi. Inggih pitados dhateng Yesus Kristus ingkang Putra ontang-anting, Gusti kawula. Ingkang kabobotaken dening Roh Suci, miyos saking prawan Maryam. 5
Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. Ing tigang dintenipun wungu malih saking antawisipun tiyang pejah.
Lajeng sumengka dhateng ing swarga, pinarak wonten ing tengenipun Allah Sang Rama ingkang mahakawasa, Saking ngriku inggih badhe rawuhipun ngadili tiyang ingkang gesang kaliyan ingkang pejah. Kawula pitados dhateng Roh Suci. Kawula pitados wontenipun pasamuwan Kristen satunggal ingkang suci sarta wradin, inggih patunggilanipun para suci. Punapa-dene pangapuntening dosa. Tanginipun raga. Sarta gesang langgeng. 15. Pandhita : Paladosan Berkah 16. Liturgos : "Pradataning Pasamuwan ngaturaken panuwun dhumateng Ibu ingkang sampun lan sadaya paraga Pandhita Nugraheni Siwi Rumanti nyengkuyung lampahing pangibadah punika. Pasamuwan kinasih, sumangga kita pungkasi pangibadah punika kanthi tansah tatag, tegen, lan ngendelaken Gusti ing sadengah gesang ingkang kebak pacoben menika. Pangibadah kita pungkasi kanthi repening pepujen "Purnaning Pangabekti" (pada satunggal lan kalih) (Lancaran Laras Pelog Pathet Nem). Lagu/ Cakepan: KPK 343. (1) Pinujia nggih Allah Sang Rama, Wah Sang Putra lan Roh Suci, Purna pangabekti aneng greja, Ngrasuk gesang saben ari. Refr: Payo nindakna kang trusing ati, Sabdaning Gusti sung gesang yekti, Sinartan dening berkahing Gusti, Sung sih rahmat mring sesami. (2) Pangabekti sestu pangibadah, lamun Gusti kang den sembah, Kraharjaning pepadha den udi, jagad ramya tentrem yekti.....Refr: Sakderengipun Imam nampi Kitab Suci saking Pengkhotbah, Imam mejahi 1 (satunggal) lilin Prapaska (ungu) ingkang murup paling ngandhap, dados taksih wonten 5 (gangsal) lilin ungu murup lan 1 (satunggal) lilin pethak murup. 17. Liturgos : "Mekaten pangibadah ing enjang menika sampun paripurna. Sugeng dinten Minggu, mugi katentreman lan karaharjan tansah nunggil ing kita sami." 6